paragraph_text: Zelena podloga sa žutim rombom prenesena je iz razdoblja carstva-zelena i žuta boja predstavljaju Braganza-Habsburšku dinastiju. Grb brazilskog carstva zamijenjen je plavim krugom s 27 bijelih zvjezdica. Zvjezdice, čiji položaj na zastavi odražava nebo iznad Ria 15-og studenoga 1889, predstavljaju jedinstvo saveznih država-svaka zvjezdica predstavlja točno određenu državu. Krilatica Ordem e Progresso (red i napredak) je nadahnuta Comteovim pozitivističkim motom.